**Р Е П У Б Л И К А Б Ъ Л Г А Р И Я**

**ЧЕТИРИДЕСЕТ И ТРЕТО НАРОДНО СЪБРАНИЕ**

**КОМИСИЯ ПО ПРАВНИ ВЪПРОСИ**

**Д О К Л А Д**

***ОТНОСНО* законопроект за ратифициране на Споразумението между Република България и Международния наказателен съд за релокация на територията на Република България на свидетели на Съда, № 502-02-13, внесен от Министерски съвет на 24.04.2015 г.**

***Проект!***

***Второ гласуване***

ЗАКОН

за ратифициране на споразумението между република българия и Международния наказателен съд за релокация на територията на Република България на свидетели на Съда

Член единствен. Ратифицира Споразумението между Република България и Международния наказателен съд за релокация на територията на Република България на свидетели на Съда, подписано на 20 ноември 2014 г. в София (за служебно ползване).

***Предложение от н.п. Чавдар Георгиев и група народни представители.***

*1. В член единствен пред думата „Ратифицира“, като начало на текста на разпоредбата, се поставя изразът „На основание чл. 85, ал. 1, т. … (в зависимост от становището на комисиите – т. 1 или т. 7) от Конституцията на Република България Народното събрание“.*

ЗАКЛЮЧИТЕЛНИ РАЗПОРЕДБИ

**§ 1.** Законът влиза в сила от деня на обнародването му в „Държавен вестник".

***Предложение от н.п. Чавдар Георгиев и група народни представители.***

*2. В закл.разп. § 1**след думите „Държавен вестник“ се добавя изразът „и действието му се ограничава за срок от 3 години“.*

**§ 2.** Споразумението да не се обнародва в „Държавен вестник".

***Предложение от н.п. Чавдар Георгиев и група народни представители.***

*3. В закл.разп. § 2**думите „да не“ – отпадат.*

***Предложение от н.п. Чавдар Георгиев и група народни представители.***

*3.1 В случай на неприемане на предложението по предходната т. 3, § 2 от закл.разп. се изменя така:*

*„§ 2. След изтичане на срока за защита на съдържащата се в него класифицирана информация, Споразумението се обнародва в „Държавен вестник“.*

 **ПРЕДСЕДАТЕЛ НА**

 **КОМИСИЯ ПО ПРАВНИ ВЪПРОСИ:**

 **ДАНАИЛ КИРИЛОВ**